Sedam kuća u selu Vranci
<s>Sedam kuća u selu Vranci nalazi se u općini Kreševo, Bosna i Hercegovina.</s><s>Selo Vranci – selo srednjovjekovnih rudara i kovača nalazi se 2 km jugozapadno od Kreševa, ispod planine Lopata.</s><s>Komisija za očuvanje nacionalnih spomenika, na sjednici održanoj od 6. do 8. novembra 2013. godine, donijela je odluku da se kuće proglase za  nacionalni spomenik Bosne i Hercegovine.</s><s>Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća), Dubravko Lovrenović, Ljiljana Ševo.</s>

<s>Historija  
Kreševo je kao rudarsko područje bilo poznato od antičkih, srednjovjekovnih, osmanlijskih i austrougarskih vremena.</s><s>Početkom 1878. godine, u Kreševu je bilo ukupno 19 majdana i 90 kovačnica, ne računajući one u selu Vranci, gdje se nalazilo oko 20 kovačnica za kovanje konjskih čavala.</s><s>Početkom XX vijeka industrijska proizvodnja ugušila je zanatstvo i u Kreševu.</s><s>Početkom XXI vijeka u Vrancima nisu sačuvane kovačke radionice ili majdani, ali je sačuvana arhitektura sela sa karakteristikama zbijenog naselja rudarskometalurškog tipa.</s><s>Selo je nastalo tokom XVII vijeka i kasnije.</s>

<s>Opis 
Dužina kuća je između 7 i 8 metara, a širina od 5 do 7 metara.</s><s>Svojim karakteristikama odgovaraju čaršijskim kućama u Kreševu.</s><s>Donji prizemni ili suterenski dio upotrebljavao se za ekonomske svrhe ili kao ostava, dok se na spratu stanovalo.</s><s>Prizemlje je građeno od kamena, a sprat je građen od dizme (drvo sa malterom).</s><s>U originalnoj izvedbi pokrivene su visokim krovom velikog nagiba.</s><s>Pokrov predstavlja kaplama (jelove daske dužine do 1 metra, a široke oko 25 cm.</s><s>Nisu građeni dimljaci, ali su naknadno izvedeni na nekim kućama.</s>

<s>Konstrukcija sačuvanih kuća uglavnom nije u dobrom stanju, mada ne prijeti opasnost od rušenja.</s><s>Krovovi od šindre su zamijenjeni limom, eternitom ili crijepom.</s>

<s>Literatura 
 Augusti Kristić – Lokalizacija gvozdenih majdana i rudnica kod Kreševa, Glasnik Zemaljskog muzeja, 1956
 Vinko Mikulji – Povijest željeza i željeznog obrta u Bosni, Metalurški institut „Hasan Kikić“, Zenica, 1969</s>

<s>Reference</s>

<s>Nacionalni spomenici u Kreševu</s>

